Document ID: 32007D0235

SKLEP SVETA 2007/235/SZVP
z dne 16. aprila 2007
o izvajanju Skupnega stališča 2004/161/SZVP o podaljšanju omejitvenih ukrepov proti Zimbabveju
SVET EVROPSKE UNIJE JE -
ob upoštevanju Skupnega stališča 2004/161/SZVP (1) in zlasti člena 6 Skupnega stališča v povezavi s členom 23(2) Pogodbe o Evropski uniji,
ob upoštevanju naslednjega:
(1)
Svet je s Skupnim stališčem 2002/145/SZVP (2) in z Uredbo (ES) št. 310/2002 (3) sprejel omejitvene ukrepe proti Zimbabveju. Ti ukrepi predvidevajo predvsem prepoved dobave orožja in s tem povezane tehnične pomoči kakor tudi zamrznitev sredstev in gospodarskih virov, ki pripadajo določenim posameznikom.
(2)
Svet je s Skupnim stališčem 2004/161/SZVP podaljšal nekatere od omenjenih omejitvenih ukrepov, zlasti tiste iz Skupnega stališča 2002/145/SZVP.
(3)
Med reorganizacijo Vlade Zimbabveja, ki je potekala 6. in 7. februarja 2007, je bilo v vlado imenovanih pet novih ljudi. Posledično bi morali omejitveni ukrepi, določeni v Skupnem stališču 2004/161/SVZP, veljati tudi zanje.
(4)
Seznam oseb, za katere veljajo omejitveni ukrepi in katerih imena so navedena v Prilogi k Skupnemu stališču 2004/161/SZVP, bi zato bilo treba posodobiti -
SKLENIL:
Člen 1
Priloga k Skupnemu stališču 2004/161/SZVP se nadomesti s Prilogo k temu sklepu.
Člen 2
Ta sklep začne učinkovati na dan sprejetja.
Člen 3
Ta sklep se objavi v Uradnem listu Evropske unije.
V Luxembourgu, 16. aprila 2007

Labels: 3
18
11
5